ཕྱི་ལོ་༢༠༠༣ལོར་ཝཱ་ཎ་བོད་ཀྱི་ཆེས་མཐོའི་གཙུག་ལག་སློབ་གཉེར་ཁང་ནས་གདན་ཞུས་ལྟར།དགེ་རྒན་འོས་སྦྱོང་གི་སློབ་གཉེར་བ་གཙོ་བཟུང་ཐོག་དེ་གའི་འཛིན་གྲྭ་ཁག་གཅིག་ལ་བོད་ཀྱི་རིག་གནས་ལོ་གཅིག་རིང་སློབ་འཁྲིད་དང་།དེ་བཞིན་༸གོང་ས་༸སྐྱབས་མགོན་ཆེན་པོ་མཆོག་གི་གསུང་རྩོམ་ཆུང་ངུ་འཇིག་རྟེན་གྱི་མི་སྡེ་དང་ཀུན་ཁྱབ་སེམས་འཁུར།སྙིང་རྗེ་དང་སྐྱེས་བུ་སྒེར།བདག་ཉིད་ཆེན་པོ་གན་དྷིའི་གསུང་རྩོམ་གྲགས་ཅན་རྒྱ་གར་རང་སྲིད་རང་སྐྱོང་བཅས་བོད་སྐད་དུ་བསྒྱུར་ཡོད།མཁས་དབང་དམུ་དགེ་བསམ་གཏན་མཆོག་གི་བོད་དུ་རིག་གནས་དར་ཚུལ་མདོར་བསྡུས་བཤད་པ་ཞེས་པའི་ལོ་རྒྱུས་ཀྱི་དེབ་ཆུང་ཨིན་སྐད་དུ་བསྒྱུར་གནང་།ཕྱི་ལོ་༢༠༡༤ནས་༢༠༡༥བར་ཧྥ་རན་སིའི་རྒྱལ་སྤྱིའི་ཤར་ཕྱོགས་སྐད་ཡིག་སློབ་གྲྭ་ཆེན་མོར་བོད་ཀྱི་སྐད་ཡིག་རིག་གཞུང་གི་ཚན་པར་སློབ་འཁྲིད་ཀྱི་སྲི་ཞུ་བསྒྲུབས།གཞན་ཡང་དཔལ་ཡུལ་ཆོས་འཁོར་གླིང་དང་།སྨིན་གྲོལ་གླིང་།དཔལ་སྤུངས་ཤེས་རབ་གླིང་བཅས་སུ་གདན་ཞུས་ལྟར་སློབ་འཁྲིད་གནང་ཡོད་འདུག